CONSILIUL LOCAL AL MUNICIPIULUI CRAIOVA

HOTĂRÂREA NR. 105
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.108358/2008 întocmit de Direcţia Patrimoniu prin care se propune însuşirea raportului de evaluare având ca obiect stabilirea valorii de piaţă a imobilului cu destinaţia de grădiniţă, situat în municipiul Craiova, str. Putnei, nr. 15A şi rapoartele comisiilor de specialitate ale Consiliului Local al Municipiului Craiova nr.40, 42, 45, 46, 47/2008;  

Potrivit Hotărârii Consiliului Local al Municipiului Craiova nr. 12/2008 referitoare la aprobarea achiziţionării imobilului cu destinaţia de grădiniţă, situat în municipiul Craiova, str. Putnei, nr. 15A;

În temeiul  art.36, alin.2, lit. c coroborat cu alin.5, lit. b, art.123 alin.3 şi art.45 alin.3 din Legea nr.215/2001, republicată,  privind administraţia publică locală;

HOTĂRĂŞTE:

Art.1. Se aprobă însuşirea raportului de evaluare având ca obiect stabilirea valorii de piaţă a imobilului cu destinaţia de grădiniţă, alcătuit din teren, în suprafaţă de 2924 mp şi clădire S+P+1, în suprafaţă construită de 878 mp şi suprafaţă utilă totală de 1355,78 mp., situat în municipiul Craiova, str. Putnei, nr. 15A, prevăzut în anexa care face parte integrantă din prezenta hotărâre.
Art.2. Procesul verbal de negociere a pretului de achizitie a imobilului  va fi supus aprobarii Consiliului Local al Municipiului Craiova

Art.3. Serviciul Administraţie Publică Locală, Direcţia Patrimoniu, Direcţia Economico - Financiară, Direcţia Impozite şi Taxe şi Direcţia Juridică, Asistenţă de Specialitate şi Contencios Administrativ vor aduce la îndeplinire prevederile prezentei hotărâri.

	     PREŞEDINTE DE ŞEDINŢĂ,
	CONTRASEMNEAZĂ,

	             
	SECRETAR,

	        Gheorghe ALBĂSTROIU 
	Nicoleta MIULESCU

